এদিকে এরইমধ্যে নিজের জন্মস্থান সিরাজগঞ্জে একটি ঈদ ধারাবাহিক নাটক এবং একটি একক নাটকের কাজ শেষ করে গতকাল থেকে জাহিদ পুবাইলে শুটিং করছেন অন্য আরেকটি নাটকের। সিরাজগঞ্জে তিনি নিজের নির্দেশনায় সাত পর্বের ধারাবাহিক নাটক ‘ঈদ মোবারক’ এবং খন্ড নাটক ‘মার্শাল’র কাজ শেষ করেছেন। ‘ঈদ মোবারক’ প্রচার হবে এশিয়ান টিভিতে এবং বাংলাভিশনে প্রচার হবে ‘মার্শাল’। ‘ঈদ মোবারক’ নাটকে জাহিদ হাসানের বিপরীতে অভিনয় করেছেন নিশা এবং ‘মার্শাল’-এ অর্ষা। ‘মার্শাল’ নাটকে নাম ভূমিকায় অভিনয় করেছেন জাহিদ হাসান। ঢাকায় ফিরে গতকাল থেকে মোস্তফা কামাল রাজের নির্দেশনায় পুবাইলে ‘ছেলে মানুষী’ নামের একটি নাটকের শুটিং করছেন এ অভিনেতা। এতে তার বিপরীতে রয়েছেন সাফা কবির। এছাড়া তিনি শেষ করেছেন শামীমা শাম্মীর ‘রক্তদ্রোণ’, অঞ্জন আইচের ‘ডা. জাহিদ হাসান’, রুনির ‘ঘাড়তেড়া মজনু’ নাটকের কাজ।